|  |
| --- |
| **podmienky účasti** |

**PODMIENKY ÚČASTI**

**„Služby technickej podpory a údržby a Služby aplikačného rozvoja pre Iné druhy dotačných schém"**

**1. Osobné postavenie podľa § 32 ods. 1** zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona. Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona. Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Doklady, ktoré sa nepredkladajú:

1. V prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona výpisom z Obchodného registra Slovenskej republiky alebo výpisom zo Živnostenského registra Slovenskej republiky, záujemca/uchádzač nie je povinný v zmysle § 32 ods. 3 zákona tieto doklady predkladať verejnému obstarávateľovi, a to z dôvodu použitia údajov z informačných systémov verejnej správy.
2. S ohľadom na to, že z technických dôvodov nie je možné získať údaje alebo výpisy z informačných systémov Generálnej prokuratúry, predkladá záujemca/uchádzač doklady podľa § 32 ods. 1 a) zákona vo forme skenu dokumentu/ov - výpisu z registra trestov, ktorý bol vydaný v listinnej podobe a to v súlade s ustanovením § 1 ods. 6 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).

**2. Ekonomické a finančné postavenie**

**Zoznam a krátky opis kritérií výberu**

**Podľa § 33 ods. 1 písm. d) zákona -** prehľad o dosiahnutom obrate.

**Minimálna požadovaná úroveň štandardov**

Verejný obstarávateľ požaduje predloženie prehľadu o dosiahnutom obrate, podpísaného uchádzačom, jeho štatutárnym orgánom alebo iným oprávneným zástupcom uchádzača, ktorý je oprávnený konať v mene uchádzača v záväzkových vzťahoch, v ktorom uchádzač preukáže objem obratu dosiahnutý za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti, v min. výške 2 500 000 EUR súhrnne za všetky požadované roky. Prehľad o dosiahnutom obrate uchádzač podloží výkazmi ziskov a strát alebo výkazmi o príjmoch a výdavkoch za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti.

V prípade ak sa účtovné závierky uchádzača nachádzajú vo verejnej časti registra účtovných závierok, ktorý je zverejnený na stránke [www.registeruz.sk](http://www.registeruz.sk), uchádzač nepredkladá tieto doklady (výkazy ziskov a strát alebo výkazy o príjmoch a výdavkoch).

V prípade, že doklady predkladá uchádzač so sídlom mimo územia SR, musí predložiť doklady ekvivalentné k výkazu ziskov a strát alebo výkazu o príjmoch a výdavkoch, ktorými preukazuje splnenie podmienok účasti v pôvodnom jazyku a súčasne musia byť úradne preložené do slovenského jazyka, okrem dokladov predložených v českom jazyku. V prípade zistenia rozdielov v obsahu dokladov predložených v pôvodnom jazyku a preložených dokladov v slovenskom jazyku, je rozhodujúci úradný preklad v slovenskom jazyku. Ak uchádzač so sídlom mimo SR z objektívnych dôvodov nevie predložiť takto overené doklady, predloží o tejto skutočnosti čestné vyhlásenie aj s uvedením objektívneho dôvodu, v ktorom bude zároveň uvedená aj výška obratu za príslušné hospodárske roky.

V prípade, že uchádzač využije na preukázanie finančného a ekonomického postavenia finančné zdroje inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení rámcovej dohody a realizačných zmlúv bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí preukázať splnenie podmienok účasti osobného postavenia okrem § 32 ods. 1 písm. e) zákona a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona.

V zmysle § 33 ods. 3 zákona verejný obstarávateľ požaduje, aby uchádzač a iná osoba, ktorej zdroje majú byť použité na preukázanie finančného a ekonomického postavenia, zodpovedali za plnenie zmluvy spoločne.

V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti podľa tohto bodu súťažných podkladov za všetkých členov skupiny spoločne.

Na prepočet ostatnej meny sa prepočítajú ceny na EUR podľa priemerného ročného kurzu ECB (Európskej centrálnej banky) za príslušný kalendárny rok.

**Odôvodnenie primeranosti:**

Verejný obstarávateľ skúma finančné zdravie uchádzača, či v prípade úspechu v tejto verejnej súťaži nevznikne riziko nezrealizovania predmetu zákazky v požadovanom čase a kvalite. Táto podmienka účasti nie je stanovená v rozpore s princípmi verejného obstarávania, nakoľko žiadnym spôsobom nediskriminuje potenciálnych uchádzačov a nesťažuje im účasť v súťaži.

**3. Technická a odborná spôsobilosť**

**Zoznam a krátky opis kritérií výberu**

**Podľa § 34 ods.1 písm. a) zákona -** zoznam poskytnutých služieb za predchádzajúce tri roky od vyhlásenia verejného obstarávania;

**Minimálna požadovaná úroveň štandardov**

Uchádzač musí preukázať technickú alebo odbornú spôsobilosť zoznamom poskytnutých služieb za predchádzajúce 3 (tri) roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona;

Za vyhlásenie súťaže sa považuje zverejnenie oznámenia o vyhlásení verejného obstarávania   
v Úradnom vestníku Európskej únie.

Zoznam dodávok tovaru musí obsahovať:

a) minimálne 1 (jeden) projekt vytvorenia alebo rozšírenia informačného systému vo výške minimálne 1 000 000 EUR bez DPH, ktorého predmetom sú / boli: analýza, návrh riešenia, vývoj, testovanie a nasadenie informačného systému, prostredníctvom ktorého sa dáta centrálne evidujú a spravujú, informačný systém sprístupňuje dáta skupine interných a externých používateľov v minimálnom počte 1 000 (tisíc) registrovaných používateľov, pričom visibilita dát je závislá od oprávnení a rolí používateľa;

b) minimálne 1 (jeden) projekt vytvorenia alebo rozšírenia informačného systému, ktorého súčasťou sú/boli: služby komplexnej systémovej integrácie informačného systému na aspoň 7 (sedem) informačných systémov, pričom získané dáta z integrovaných systémov boli použité pre účely automatického vyhodnocovania dát;

c) minimálne 1 (jeden) projekt, ktorého súčasťou sú/boli: služby technickej podpory a údržby informačného systému, v ktorom sa spracúvajú dáta finančného charakteru, obsahuje evidenciu subjektov, je sprístupnený skupine interných aj externých používateľov minimálnom počte 1 000 (tisíc) registrovaných používateľov, pričom informačný systém zabezpečuje výmenu údajov s minimálne 5 (päť) informačnými systémami tretích strán, pričom podpora je poskytovaná minimálne vo výške minimálne 1 000 000 EUR bez DPH s definovanými parametrami pre trvalé vyriešenie problému v nasledovných lehotách:

Priorita problému:

* Kritická – servisná doba: 2 pracovné dni, pri reakčnej dobe: 1 pracovný deň
* Vysoká – servisná doba: 2 pracovné dni, pri reakčnej dobe: 2 pracovné dni
* Normálna – servisná doba: 5 pracovných dní, pri reakčnej dobe: 4 pracovné dni

**Odôvodnenie primeranosti:**Verejný obstarávateľ skúma, že uchádzač má skúsenosti s predmetom zákazky a je odborne a technicky schopný dodať požadovaný predmet zákazky. Minimálna úroveň štandardov bola verejným obstarávateľom stanovená primerane k rozsahu a charakteru predmetu zákazky, ktorý je predmetom zákazky.

Stanovenie predmetného zoznamu dodávok, ktoré realizoval uchádzač za predchádzajúce tri roky vychádza z najlepších skúseností, ktoré používajú verejní obstarávatelia pri stanovení podmienok pre správu a rozvoj svojich informačných systémov.

**Podľa § 34 ods.1 písm. d) zákona v spojení s § 35 zákona -** opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.

**Minimálna požadovaná úroveň štandardov**

Uchádzač k splneniu podmienky účasti predloží:

1. Certifikát systému manažérstva informačnej bezpečnosti ISO 27001:2013 alebo ekvivalentný certifikát vydaný nezávislou inštitúciou, ktorým sa potvrdzuje splnenie požiadaviek technických noriem na systém manažérstva informačnej bezpečnosti uchádzačom, ktorý je certifikovaný akreditovanou osobou. Verejný obstarávateľ uzná ako rovnocenný certifikát systému manažérstva informačnej bezpečnosti vydaný príslušným orgánom členského štátu.

Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva informačnej bezpečnosti predložené uchádzačom, ktoré preukazujú, že takéto opatrenia sú v súlade s požadovanými normami na systém manažérstva informačnej bezpečnosti.

2. Certifikát systému riadenia IT služieb ISO 20000:2018 alebo ekvivalentný certifikát vydaný nezávislou inštitúciou, ktorým sa potvrdzuje splnenie požiadaviek technických noriem na systém zabezpečenia kvality riadenia poskytovaných IT služieb uchádzačom, ktorý je certifikovaný akreditovanou osobou. Verejný obstarávateľ uzná ako rovnocenný certifikát systému manažérstva informačnej bezpečnosti vydaný príslušným orgánom členského štátu.

Ak uchádzač objektívne nemal možnosť získať príslušný certifikát v určených lehotách, verejný

obstarávateľ prijme aj iné dôkazy o rovnocenných opatreniach na zabezpečenie systému manažérstva

informačnej bezpečnosti predložené uchádzačom, ktoré preukazujú, že takéto opatrenia sú v súlade s

požadovanými normami na systém manažérstva informačnej bezpečnosti.

**Odôvodnenie primeranosti:**Verejný obstarávateľ skúma, či uchádzač má skúsenosti s predmetom zákazky a je odborne a technicky schopný dodať požadovaný predmet zákazky. Minimálna úroveň štandardov bola verejným obstarávateľom stanovená primerane k rozsahu a charakteru predmetu zákazky, ktorý je predmetom zákazky.

Stanovenie predmetného zoznamu certifikátov vychádza z najlepších skúseností, ktoré používajú verejní obstarávatelia pri stanovení podmienok pre správu a rozvoj svojich informačných systémov z pohľadu systému manažérstva a riadenia služieb.

**Podľa § 34 ods.1 písm. g) zákona -** Verejný obstarávateľ požaduje predloženie údajov o vzdelaní a odbornej praxi alebo odbornej kvalifikácii osôb určených na plnenie zmluvy. Uchádzač predloží menný zoznam osôb, ktoré budú zodpovedné za plnenie predmetu zákazky/Zmluvy. Zoznam bude obsahovať minimálne nasledovné údaje:

a) meno a priezvisko príslušnej osoby,

b) navrhovaná pozícia v tíme,

c) vzťah k uchádzačovi (zamestnanec/iná osoba).

Z každého predloženého profesijného životopisu príslušného kľúčového experta alebo ekvivalentného dokladu musia vyplývať nasledovné údaje/skutočnosti:

* meno a priezvisko príslušného kľúčového experta,
* najvyššie dosiahnuté vzdelanie príslušného experta (inštitúcia, od-do, získaný titul/certifikát),
* história zamestnania/odbornej praxe príslušného experta vo vzťahu k predmetu zákazky (zamestnávateľ/odberateľ, trvanie pracovného pomeru/trvanie odbornej praxe, pozícia, ktorú príslušný expert zastával),
* praktické skúsenosti príslušného experta (názov referencie/projektu, odberateľ/zamestnávateľ, popis referencie/projektu, pozícia na projekte, obdobie rok od - do, meno a priezvisko aspoň jednej kontaktnej osoby a číslo telefónu a emailový kontakt odberateľa, kde si bude môcť verejný obstarávateľ overiť informácie),
* dátum a podpis príslušného experta.

**Odôvodnenie primeranosti:**

Verejný obstarávateľ určenou podmienkou účasti vyžaduje od uchádzača preukázať, že disponuje kvalifikovanými odbornými kapacitami, ktoré sú vyžadované pre plnenie predmetu zmluvy. Zároveň verejný obstarávateľ požaduje zabezpečenie dodania a riadenia služieb odborníkmi so zodpovedajúcou kvalifikáciou a skúsenosťami pri realizácií služieb rovnakého alebo obdobného charakteru ako je predmet zákazky.

Uchádzač vyššie uvedeným spôsobom preukáže splnenie nasledovných minimálnych požiadaviek na kľúčových expertov č. 1 až 8:

**Expert číslo 1 - Projektový manažér**

* minimálne 5 (päť) rokov odbornej praxe v oblasti projektového riadenia IT projektov;
* minimálne 3 (tri) profesionálne praktické skúsenosti s riadením projektov v pozícii projektový manažér v oblasti realizácie informačných systémov zameraných na analýzu, vývoj a implementáciu softvérového riešenia a expert riadil aspoň v jednom prípade tím projektu, ktorého hodnota bola minimálne vo výške 2 500 000 Eur bez DPH;
* získaný a platný certifikát (napr. PRINCE 2 Practitioner, IPMA B, PMI, PMP alebo obdobný certifikát) na odbornú spôsobilosť pre riadenie projektov alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

**Odôvodnenie primeranosti:**

Vzhľadom na rozsah projektu sú vyššie uvedené požiadavky na rolu projektového manažéra definované ako minimálne pre zvládnutie danej role. Prioritnou úlohou projektového manažéra je zodpovednosť za riadenie projektu vo všetkých fázach projektu, ktoré zaručí úspešné dodanie, nasadenie a odovzdanie predmetu zákazky. Vzhľadom na skutočnosť, že verejným obstarávateľom požadované skúsenosti nie je možné nadobudnúť v krátkom časovom období, splnenie požiadavky na päť rokov odbornej praxe a tri praktické skúsenosti v danej oblasti vytvára predpoklad, že projektový manažér bude schopný po riadiacej stránke projekt pokryť.

Požadovaná úroveň certifikácie má za účel preukázať, že praktické skúsenosti projektového manažéra sú podložené certifikátom, ktorý je vydaný uznávanou akreditovanou autoritou, čo vytvára predpoklad, že daná osoba disponuje dostatočnými znalosťami štandardov a postupov v oblasti riadenia projektov.

**Expert číslo 2 - Hlavný SW analytik**

* minimálne 5 (päť) rokov odbornej praxe v oblasti analýzy informačných systémov;
* minimálne 3 (tri) profesionálne praktické skúsenosti zamerané na analýzu, návrh a implementáciu informačných systémov, ktorých súčasťou bolo aj generovanie dokumentácie;
* získaný a platný certifikát OMG-Certified UML (Unified Modeling Language) Advanced alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

**Odôvodnenie primeranosti:**

Vzhľadom na rozsah projektu sú vyššie uvedené požiadavky na rolu hlavného analytika definované ako minimálne pre zvládnutie danej role.

Prioritnou úlohou hlavného analytika je zodpovednosť za vykonanie analýzy riešenia, prostredia a následná implementácia riešení v súlade so štandardami implementácie informačných systémov.

Vzhľadom na skutočnosť, že verejným obstarávateľom požadované skúsenosti nie je možné nadobudnúť v krátkom časovom období, splnenie požiadavky na päť rokov odbornej praxe a tri

praktické skúsenosti v danej oblasti vytvára predpoklad, že hlavný analytik HW bude schopný po odbornej a analytickej stránke projekt pokryť.

**Expert číslo 3 - Hlavný vývojár**

* minimálne 5 (päť) rokov odbornej praxe v oblasti programovania informačných systémov;
* minimálne 3 (tri) úspešne zvládnuté integrácie informačného systému iné informačné systémy;
* minimálne 3 (tri) profesionálne praktické skúsenosti v oblasti programovania informačných systémov, v rámci ktorých boli využité niektoré z technológií: Jetty alebo Tomcat alebo JBoss; Elastic Search alebo Apache SOLR; Kibana; Git; Maven; PostgreSQL alebo ekvivalentné, a využitý jazyk: Java.

**Odôvodnenie primeranosti:**

Vzhľadom na potreby projektu sú vyššie uvedené požiadavky na vývoj informačných systémov definované ako minimálne pre zvládnutie danej role.

Prioritnou úlohou špecialistu na vývoj je zodpovednosť vývoj, testovanie a nasadenie systémov do prevádzky u verejného obstarávateľa.

Vzhľadom na skutočnosť, že verejným obstarávateľom požadované skúsenosti nie je možné nadobudnúť v krátkom časovom období, splnenie požiadavky na a päť rokov praktických skúsenosti v danej oblasti vytvára predpoklad, že hlavný vývojár bude schopný pokryť požiadavky projektu.

**Expert číslo 4 - Hlavný tester**

* minimálne 5 (päť) rokov odbornej praxe v oblasti testovania informačných systémov;
* minimálne 3 (tri) profesionálne praktické skúsenosti v oblasti testovania informačných systémov;
* získaný a platný certifikát ISTQB úrovne Advanced alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

**Odôvodnenie primeranosti:**

Vzhľadom na potreby projektu sú vyššie uvedené požiadavky na hlavného testera definované ako minimálne pre zvládnutie danej role.

Prioritnou úlohou testera je zodpovednosť za poskytovanie spätnej väzby na funkčnosť systému ako aj testovanie, odborného poradenstva a konzultácií pre informačné systémy verejného obstarávateľa.

Vzhľadom na skutočnosť, že verejným obstarávateľom požadované skúsenosti nie je možné nadobudnúť v krátkom časovom období, splnenie požiadavky na päť rokov odbornej praxe v danej oblasti vytvára predpoklad, že špecialista bude schopný projekt pokryť po odbornej stránke.

**Expert číslo 5 - Špecialista na integrácie informačných systémov**

* minimálne 5 (päť) rokov odbornej praxe v oblasti návrhu integračných rozhraní informačných systémov;
* minimálne 3 (tri) úspešne zvládnuté integrácie informačného systému iné informačné systémy;
* získaný a platný SOA certifikát alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

**Odôvodnenie primeranosti:**

Vzhľadom na potreby projektu sú vyššie uvedené požiadavky na špecialistu na integrácie informačných systémov definované ako minimálne pre zvládnutie danej role.

Prioritnou úlohou špecialistu je zodpovednosť za celkovú integráciu a kooperáciu informačných systémov ako aj testovanie riešenia, odborné poradenstvo a poskytovanie konzultácií pre informačné systémy u verejného obstarávateľa.

Vzhľadom na skutočnosť, že verejným obstarávateľom požadované skúsenosti nie je možné nadobudnúť v krátkom časovom období, splnenie požiadavky na päť rokov odbornej praxe v danej oblasti vytvára predpoklad, že špecialista bude schopný projekt pokryť po odbornej stránke.

**Expert číslo 6 - Dizajnér systémovej architektúry**

* minimálne 5 (päť) rokov odbornej praxe v oblasti návrhu architektúry riešenia informačných technológií;
* minimálne 3 (tri) profesionálne praktické skúsenosti v oblasti dizajnu informačných systémov a návrhu architektúry riešenia informačných systémov, ktorých súčasťou bolo využitie niektorej z nasledujúcich technológií: Jetty alebo Tomcat alebo JBoss; HAProxy alebo Apache HTTPD alebo Nginx; Elastic Search alebo Apache SOLR; Kibana; Git; Maven; Mondrian OLAP Server; Saiku analytical suite, PostgreSQL alebo ekvivalentné, a využitie jazyka: Java;
* získaný a platný certifikát pre oblasť návrhu architektúry IT TOGAF Certified alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

**Odôvodnenie primeranosti:**

Dizajnér je kľúčovou osobou z hľadiska návrhu celkového funkčného riešenia. Správne navrhnutie architektúry riešenia má významný vplyv na fungovanie dodaného riešenia a jeho budúcu udržateľnosť. Nakoľko verejným obstarávateľom požadované skúsenosti nie je možné nadobudnúť v krátkom časovom období, splnenie požiadavky na päť rokov odbornej praxe a tri praktické skúsenosti v danej oblasti vytvára predpoklad, že dizajnér systémovej architektúry bude schopný po stránke návrhu architektúry pokryť projekt predmetného rozsahu v súlade s požadovanými štandardami.

Požadovaná úroveň certifikácie má za účel preukázať, že praktické skúsenosti sú podložené certifikátom, ktorý je vydaný uznávanou akreditovanou autoritou, čo vytvára predpoklad, že daná osoba disponuje dostatočnými znalosťami štandardov a postupov v oblasti navrhovania architektúry informačných systémov.

**Expert číslo 7 - Špecialista pre bezpečnosť IT,** uchádzač predloží údaje, z ktorých je identifikovateľné a preukázateľné:

* Minimálne 5 (päť) rokov odborných skúseností v oblasti bezpečnosti informačných systémov, túto podmienku účasti záujemca u experta preukáže profesijným životopisom alebo ekvivalentným dokladom,
* Minimálne 3 (tri tri praktické skúsenosti v oblasti bezpečnosti informačných systémov v pozícii bezpečnostného experta so zameraním na komplexnú bezpečnosť vyvíjaných aplikácií pre elektronické služby, ktoré podliehali pred uvedením do produkčnej prevádzky penetračnému testovaniu; túto podmienku účasti záujemca u experta preukáže profesijným životopisom alebo ekvivalentným dokladom,
* minimálne 3 (tri) praktické  skúsenosti v oblasti bezpečnosti informačných systémov, pričom táto profesionálna praktická skúsenosť obsahovala aj posúdenie súladu informačného systému s GDPR a  zároveň skúsenosť bola v súlade s bezpečnostnými štandardami v zmysle platnej legislatívy
* Získaný a platný́ certifikát v oblasti bezpečnosti informačných systémov CRISC alebo ekvivalent daného certifikátu od inej akreditovanej autority), túto podmienku účasti uchádzač preukáže prostredníctvom kópie certifikátu.

**Odôvodnenie primeranosti:**

Vzhľadom na potreby projektu sú vyššie uvedené požiadavky na špecialistu pre bezpečnosť IT systémov definované ako minimálne pre zvládnutie danej role.

Prioritnou úlohou špecialistu je zodpovednosť za komplexnú bezpečnosť IT prevádzkovaného ako aj novo vyvíjaného prostredia. Úlohou špecialistu je zároveň poskytovať informácie a poradenstvo verejnému obstarávateľovi, ktorý spracúva osobné údaje podľa GDPR a iných súvisiacich právnych predpisov, podpora nasadzovania do produkčnej prevádzky, poskytovanie poradenstva, podpora penetračného testovania, posudzovanie vplyvu a súladu IS s GDPR pre informačné systémy u verejného obstarávateľa.

Vzhľadom na skutočnosť, že verejným obstarávateľom požadované skúsenosti nie je možné nadobudnúť v krátkom časovom období, splnenie požiadavky na päť rokov odborných skúseností v danej oblasti vytvára predpoklad, že špecialista bude schopný projekt pokryť po odbornej stránke.

**Expert číslo 8 - Expert na databázy v počte 1 – špecialista v oblasti návrhu, implementácie a prevádzky databázových systémov:**

* minimálne 5 (päť) rokov odbornej praxe zameranej na návrh, implementáciu, administráciu a podporu databáz - preukáže prostredníctvom podpísaného životopisu;
* minimálne 3 (tri) praktické skúsenosti zamerané na administráciu a podporu relačnej databázy, alebo ekvivalentu navrhovaného databázového systému - preukáže prostredníctvom podpísaného životopisu;
* minimálne 1 (jedna) preukázateľná praktická skúsenosť s vývojom a implementáciou databázového systému, ktorý spracováva minimálne 1,5 milióna záznamov, min. 4 milióny dokumentov a minimálne 300 jednoznačne identifikovateľných užívateľov – preukáže prostredníctvom podpísaného životopisu.
* ~~platný certifikát s minimálnou úrovňou MCSA: SQL 2016 Database Development a MCSA: SQL 2016 Database Administration alebo ekvivalent certifikátov navrhovaného databázového systému - preukáže prostredníctvom kópie certifikátov alebo ekvivalentom certifikátov.~~

**Odôvodnenie primeranosti:**

Vzhľadom na potreby projektu sú vyššie uvedené požiadavky na experta na databázy v oblasti návrhu, implementácie a prevádzky databázových systémov sú definované ako minimálne pre zvládnutie danej role. Prioritnou úlohou špecialistu je poradenstvo, tvorba návrhov, implementácia, administrácia a podpora databáz prostredia ITMS 2014+ u verejného obstarávateľa.

Vzhľadom na skutočnosť, že verejným obstarávateľom odbornej praxe nie je možné nadobudnúť v krátkom časovom období, splnenie požiadavky na päť rokov praktických skúsenosti v danej oblasti vytvára predpoklad, že špecialista bude schopný projekt pokryť po odbornej stránke.

Stanovenie predmetného zoznamu skúseností expertov na dodávané služby slúži k posúdeniu, že uchádzač za predchádzajúce roky získal potrebné odborné skúsenosti potrebné k realizácií predmetu zákazky a vychádza z najlepších skúseností, ktoré používajú verejní obstarávatelia pri stanovení podmienok pre správu a rozvoj svojich informačných systémov.

V prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení rámcovej dohody a realizačných zmlúv bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie dodávať tovar a poskytovať služby preukazuje a vo vzťahu k tej časti predmetu zákazky, na ktorú boli kapacity uchádzačovi poskytnuté.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti podľa tohto bodu súťažných podkladov za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 33 a § 34 zákona musí byť zrejmé splnenie vyššie identifikovaných minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Uchádzač môže predbežne nahradiť doklady preukazujúce splnenie podmienok účasti Jednotným európskym dokumentom pre obstarávanie (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva.

Podľa § 39 ods. 6 zákona, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, požiadať uchádzača o predloženie dokladu alebo dokladov nahradených JED. Verejný obstarávateľ informuje uchádzačov, že dokumenty si môže vyžiadať pred elektronickou akciou a do aukcie pripustí len uchádzačov spĺňajúcich náležitosti technickej alebo odbornej spôsobilosti.

V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

Ak uchádzač nevyužije na preukázanie splnenia podmienok účasti jednotný európsky dokument podľa § 39zákona a bodu 16.2 predmetných súťažných podkladov, v takom prípade v rámci svojej ponuky predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf, alebo v pôvodnej elektronickej podobe podľa bodu 10.3 týchto súťažných podkladov a vložené do ponuky.